SLP พุ่งเฉียด 13% หลังงบฯ Q2 โตแกร่ง! พ่วงปันผล 0.025 บ.
SLP พุ่งเฉียด 13% หลังงบฯ Q2/60 โตแกร่ง! พ่วงปันผล 0.025 บ./หุ้น ล่าสุด ณ เวลา 10.25 น. ราคาอยู่ที่ 1.50 บาท บวก 0.17 บาท หรือ 12.78% สูงสุดที่ 1.52 บาท ต่ำสุดที่ 1.36 บาท มูลค่าซื้อขายที่ 35.35 ล้านบาท
10 ส.ค. 2560

ผู้สื่อข่าวรายงานว่า ราคาหุ้นบริษัท สาลี่ พริ้นท์ติ้ง จำกัด (มหาชน) หรือ SLP ณ เวลา 10.25 น. ราคาอยู่ที่ 1.50 บาท บวก 0.17 บาท หรือ 12.78% สูงสุดที่ 1.52 บาท ต่ำสุดที่ 1.36 บาท มูลค่าซื้อขายที่ 35.35 ล้านบาท ขณะที่ดัชนีตลาดหุ้นไทยโดยรวมลบ 0.05%

โดยราคาหุ้น SLP ปรับตัวขึ้น หลังจากรายงานผลการดำเนินงานไตรมาส 2/60 มีกำไร 13.97 ล้านบาท เพิ่มขึ้น 19% จากปีก่อนกำไร 11.73 ล้านบาท
นอกจากนี้บริษัทยังประกาศจ่ายปันผลจากกำไรสะสม เป็นเงินสดจำนวน 0.025 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 24 ส.ค.2560 และกำหนดจ่ายเงินปันผลในวันที่ 18 ก.ย.2560